rejauldu/bengali-wikipedia huggingface dataset:
১৮৯৬ গ্রীষ্মকালীন অলিম্পিকে অস্ট্রিয়া থেকে তিনজন ক্রীড়াবিদ অংশগ্রহণ করে। যদিও অস্ট্রিয়া, অস্ট্রিয়া-হাঙ্গেরির একটি অংশ ছিল তবুও অনেকেই অস্ট্রিয়ার ক্রীড়াবিদদের হাঙ্গেরির ক্রীড়াবিদদের থেকে আলাদো করে দেখতেন।   পদকদারীরা  পদকনামক্রীড়াইভেন্ট   অ্যাডল্ফ স্ক্যামালসাইক্লিং ১২ ঘণ্টা দৌড়   পল নিউম্যান  সাতার  ৫০০ মিটার ফ্রিস্টাইল   অট্টো হারম্যান  সাতার ১০০ মিটার ফ্রিস্টাইল   অ্যাডল্ফ স্ক্যামালসাইক্লিং  টাইম ট্রায়াল  অ্যাডল্ফ স্ক্যামালসাইক্লিং ১০ কিলোমিটার   সাইক্লিং    30px ট্র্যাক  ক্রীড়াবিদ ইভেন্টসময়/ দূরত্বর‌্যাঙ্কঅ্যাডল্ফ স্ক্যামালটাইম ট্রায়াল২৬Image:Bronze medal icon bn.svg১০ কিলোমিটারঅজানাImage:Bronze medal icon bn.svg১০০ কিলোমিটারDNF-১২ ঘণ্টা দৌড়৩১৪.৯৯৭ কি.মি.Image:Gold medal icon bn.svg   30px ফেনসিং    ক্রীড়াবিদইভেন্টরেকর্ডছোঁয়াফাইনাল র‌্যাঙ্কজয়হারফরপ্রতিপক্ষঅ্যাডল্ফ স্ক্যামালস্যাবর১৩৭১১৪   প্রতিপক্ষ দেশ  জয়  হার  শতকার ডেনমার্ক  ০  ১  .০০০ গ্রীস  ১  ২  .৩৩৩ মোট  ১  ৩  .২৫০  30px সাতাঁর ক্রীড়াবিদইভেন্টসর্বশেষসময়র‌্যাঙ্কঅট্টো হারশম্যান১০০ মিটার ফ্রিস্টাইল১:২২.৮Image:Silver medal icon bn.svgপল নিউম্যান৫০০ মিটার ফ্রিস্টাইল৮:১২.৬Image:Gold medal icon bn.svg১২০০ মিটার ফ্রিস্টাইলDNF-   তথ্যসূত্র     ( -এ ডিজিটালরূপে উপলব্ধ)   (উদ্ধৃত  -এ উপলব্ধ)    বিষয়শ্রেণী:১৮৯৬ গ্রীষ্মকালীন অলিম্পিকে দেশসমূহ ১৮৯৬ বিষয়শ্রেণী:১৮৯৬-এ অস্ট্রিয়ার ক্রীড়া
মোহন খান (জন্ম: ৬ই সেপ্টেম্বর, ১৯৯১) বাংলাদেশের একজন স্প্রিন্টার। তিনি ২০১২ গ্রীষ্মকালীন অলিম্পিকের ১০০ মিটার দৌড়ের প্রথমিক বাছাই পর্বের হিট-১ এ ৫ম স্থান অর্জন করেছিলেন এবং যার কারণে তিনি প্রথম রাউন্ডে উত্তীর্ণ হতে পারেনি, কিন্তু এ সময় তিনি তার দৌড়ের একটি ব্যক্তিগত সেরা সময় অর্জন করেন ১১.২৫ সেকেন্ডে ১০০ মিটার দৌড় শেষ করে।   প্রথম দিকের জীবন  মোহন খান জন্মগ্রহণ করেন বান্দরবান জেলায়। তিনি জীবনে প্রথম বাংলাদেশের জাতীয় পর্যায়ে পুরস্কার পান ২০০৩ সালে মিরপুরে অনূর্ধ্ব-১৮ জুনিয়ায় মিটে রূপার পদক। এরপর তার স্বরণীয় দৌড় ছিল ২০০৫ সালের চট্রগ্রামের জাতীয় অ্যাথলেটিকসে। যদিও সেখানে তিনি ১০.৫০ সেকেন্ডে ডিসকোয়ালিফাইড হন, এটি ছিল তার সিনিয়র মিটে প্রথম দৌড়।   অলিম্পিক ২০১২  মোহন খান ২০১২ গ্রীষ্মকালীন অলিম্পিকে অংশগ্রহণ করেন ১০০ মিটার দৌড় প্রতিযোগীতায়। ৪ঠা আগস্ট, ২০১২ সালে অনুষ্ঠিত হওয়া প্রাথমিক বাছাই পর্বে ৪টি হিট অনুষ্ঠিত হয়। এতে মোট ২৯ জন অংশ নেন, মোহন খান হিট ১ -এ অংশ নেন। এই হিটে মোট সাতটি দেশের প্রতিযোগী অংশ নেয়। বাংলাদেশের পক্ষ থেকে অংশ নেয়া মোহন খান ৬ষ্ঠ লেনে থেকে দৌড় প্রতিযোগীতায় অংশ নেন। সাত জন প্রতিযোগীর মধ্যে তিনি ৫ম স্থান দখল করেন, ১০০ মিটার দৌড় ১১.২৫ সেকেন্ডে শেষ করে। এই হিট-১ এ ১ম স্থান দখল করে ৩য় লেনে থাকা বলিভিয়ার প্রতিযোগী আর্থার ব্রুনো রোজাস ১০.৬২ সেকেন্ডে ১০০ মিটার দৌড় শেষ করে।   বহিঃসংযোগ      তথ্যসূত্র   বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:১৯৯১-এ জন্ম বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:বাংলাদেশের অলিম্পিক মল্লক্রীড়াবিদ বিষয়শ্রেণী:বাংলাদেশী পুরুষ স্প্রিন্টার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
এরিক বিনা (জন্ম ১৯৬৪) একজন মার্কিন কম্পিউটার প্রোগ্রামার। ইউনিভার্সিটি অফ ইলিনয় এট আর্বানা-শ্যাম্পেইন এর ন্যাশনাল সেন্টার ফর সুপারকম্পিউটিং এপ্লিকেশন্স এ গবেষণারত অবস্থায় ১৯৯৩ খ্রীস্টাব্দে বিনা ও মার্ক এন্ড্রিসেন এনসিএসএ মোজাইক নামক প্রথম গ্রাফিকাল ইন্টারনেট ওয়েব ব্রাউজার তৈরি করেন। পরবর্তীতে বিনা, এন্ড্রিসেন ও আরো কিছু উদ্দোক্তা মিলে নেটস্কেপ কর্পোরেশন প্রতিষ্ঠা করেন, যা নব্বই এর দশকের মধ্যভাগের সর্বাপেক্ষা জনপ্রিয় ব্রাউজার নেটস্কেপ ন্যাভিগেটর নির্মাণ করেছিল।  মোজাইক নির্মাণের জন্য বিনা ও এন্ড্রিসেন ১৯৯৪ খ্রীস্টাব্দে এসিএম এর সফটওয়্যার সিস্টেম পুরস্কার লাভ করেন।   ২০১০ সালে, বিনা এবং অ্যান্ড্রিসেনকে ইউনিভার্সিটি অফ ইলিনয় ইঞ্জিনিয়ারিং হল অফ ফেমে অন্তর্ভুক্ত করা হয়েছিল।   এরিক বিনা বর্তমানে শ্যাম্পেইন, ইলিনয় শহরে বাস করেন।   তথ্যসূত্র   বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:২০শ শতাব্দীর মার্কিন ব্যবসায়ী
দ্য রামায়ণ আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল কম্ব রামায়ণ গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তার মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় কম্ব রামায়ণ অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি দ্য মহাভারত গ্রন্থটিও প্রকাশ করেন।   তথ্যসূত্র   বিষয়শ্রেণী:আর. কে. নারায়ণের গ্রন্থ বিষয়শ্রেণী:১৯৭৩-এর বই বিষয়শ্রেণী:রামায়ণ অবলম্বনে সৃষ্টিকর্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ২২:৪৭, ৫ নভেম্বর ২০২২ (ইউটিসি) সিকিওন   – (অপসারণের প্রস্তাবনা দেখুনলগ দেখুন) () অত্যান্ত সংক্ষিপ্ত নিবন্ধ যা বহুদিন ধরে পড়ে আছে, কোনো তথ্যসূত্রও নেই মোঃ মারুফ হাসান (আলাপ) ০২:২৩, ২৮ অক্টোবর ২০২২ (ইউটিসি)  উল্লেখযোগ্য নিবন্ধ হওয়ায় উপপাতায় স্থানান্তর করে দেওয়া ভালো। * NusJaS - আলাপ ০৯:১৮, ২৮ অক্টোবর ২০২২ (ইউটিসি)  যেহেতু নিবন্ধের মূল প্রণেতা উইকিপিডিয়ায় সক্রিয় নন, তাই তাঁর ব্যবহারকারী পাতায় স্থানান্তর করে লাভ নেই। তাছাড়া নিবন্ধে সেরকম কোনো বিষয়বস্তু নেই। যেহেতু অপসারণ প্রস্তাবনায় এসেছে তাই আগামী ৭ দিন (৪ নভেম্বর ২০২২) পর্যন্ত নিবন্ধে উল্লেখযোগ্য ও গ্রহণযোগ্য উন্নতি না হলে তা অপসারিত হবে। — তানভির • ১৮:০২, ২৮ অক্টোবর ২০২২ (ইউটিসি)   । অতি-সংক্ষিপ্ত। ≈ MS Sakib  «আলাপ»  ১৬:২৯, ৩১ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দি ওল্ড কুষ্টিয়া হাই স্কুল কুষ্টিয়া জেলার সদর উপজেলার হাটশ হরিপুর ইউনিয়নে অবস্থিত একটি মাধ্যমিক বিদ্যালয়। কুষ্টিয়া সদর উপজেলার হরিপুর এলাকা পুরাতন কুষ্টিয়া  নামে পরিচিত। এইজন্য বিদ্যালয়ের নাম দি ওল্ড কুষ্টিয়া হাই স্কুল। বিদ্যালয়টি  পুরাতন কুষ্টিয়া হাই স্কুল বা পুরাতন কুষ্টিয়া উচ্চ বিদ্যালয় নামেও পরিচিত। বিদ্যালয়টি ১৯০৫ সালে প্রতিষ্ঠিত হয়। ২০০৮ সালে বিদ্যালয়টি বাংলাদেশ কারিগরি শিক্ষা বোর্ডের অধিভুক্তি লাভ করে।   তথ্যসূত্র   বিষয়শ্রেণী:কুষ্টিয়া জেলার বিদ্যালয় বিষয়শ্রেণী:১৯০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৫-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কারিগরি শিক্ষাপ্রতিষ্ঠান
লোহরি একটি জনপ্রিয় শীতকালীন লোক-উৎসব যা মূলত ভারতীয় উপমহাদেশে উদযাপিত হয়।name="WarrierWalshe2001">, Quote: "Lohri is the winter festival of Punjab and is celebrated by Hindus and Sikhs." লোহরি উৎসব সম্পর্কে একাধিক কিংবদন্তি ও তাৎপর্য রয়েছে এবং এগুলোর বেশিরভাগই উৎসবটিকে পাঞ্জাব অঞ্চলের সাথে সম্পৃক্ত বলে ইঙ্গিত করে। অনেকেই বিশ্বাস করে যে এই উৎসবটি দক্ষিণায়ণের শেষ সূচিত করে। ভারতীয় উপমহাদেশের উত্তর অঞ্চলের হিন্দু ও শিখ ধর্মাবলম্বীরা লোহরিকে শীতের শেষ বলে চিহ্নিত করে। তারা এটিকে লম্বা দিনের আগমন এবং সূর্যের উত্তরায়ণকে স্বাগত জানানোর ঐতিহ্য বলে মনে করে। এটি চান্দ্র-সৌর বিক্রম সংবৎ (সৌর-চান্দ্র বিক্রমী বর্ষপঞ্জি) সৌর অংশ অনুযায়ী মকর বা পৌষ সংক্রান্তির আগের রাতে পালন করা হয়। এই উৎসব মাঘী নামেও পরিচিত এবং প্রতি বছর এটি প্রায় একই তারিখে (১৩ জানুয়ারি) পড়ে।  ভারতের পাঞ্জাবPunjab Government List of holidays 2019, জম্মু ও কাশ্মীরের জম্মু অঞ্চলJammu holidays এবং হিমাচল প্রদেশেhttps://himachal.nic.in/en-IN/holidays-2016.html  লোহরি একটি সরকারি ছুটির দিন হিসেবে স্বীকৃত। উৎসবটি দিল্লি এবং হরিয়ানায়ও উদযাপিত হয় তবে তা কোনো সরকার ঘোষিত (গেজেটেড) ছুটি নয়।Saini, P. (1968). Discovery of Haryana. India: Hira Parkashan এই সমস্ত অঞ্চলের হিন্দু, শিখ এবং মুসলমানরা এই উৎসবটি পালন করে।Chauhan, Ramesh K.  (1995) Punjab and the nationality question in India. Deep and Deep Publications  পাকিস্তানের পাঞ্জাবে এটি সরকারিভাবে পালন করা হয় না, তবে খ্রিস্টান, হিন্দু, শিখ এবং কিছু মুসলমানেরা পাঞ্জাবের গ্রামাঞ্চলে এবং ফয়সালাবাদ ও লাহোর শহরে উৎসবটি পালন করে থাকে।Times of India 15.01.2021   তারিখ  লোহরি উৎসব মূলত বিক্রম সংবতের সাথে যুক্ত এবং ভারতবর্ষের অন্যান্য অঞ্চলে মকর সংক্রান্তি হিসাবে মাঘী উৎসব উদযাপনের আগের দিন এটি উদযাপিত হয়। লোহরি সর্বদা পৌষ মাসে পড়ে এবং সৌর-চান্দ্র পাঞ্জাবী দিনপঞ্জিকার সৌর অংশ অনুসারে নির্ধারণ করা হয় যা বেশিরভাগ বছরেই গ্রেগরীয় বর্ষপঞ্জির ১৩ই জানুয়ারির কাছাকাছি হয়।   তথ্যসূত্র   বিষয়শ্রেণী:হিন্দু উৎসব বিষয়শ্রেণী:ভারতের হিন্দু উৎসব বিষয়শ্রেণী:ভারতের ধর্মীয় উৎসব বিষয়শ্রেণী:পাঞ্জাব বিষয়শ্রেণী:ভারতের নবান্ন উৎসব বিষয়শ্রেণী:পাঞ্জাবের উৎসব বিষয়শ্রেণী:জানুয়ারি উদ্‌যাপন বিষয়শ্রেণী:শীতকালীন উৎসব
thumb|রাম তার আংটি মারুতিকে (হনুমান) অর্পণ করে প্রমাণ করার জন্য যে তিনি রামের দূত, বানররা কিষ্কিন্ধর ঘেরা রেখেছে।  কিষ্কিন্ধ্যা (সংস্কৃত: किष्किन्ध) হল বানরদের রাজ্য। এটি মহাকাব্য রামায়ণে বালীর ছোট ভাই রাজা সুগ্রীব দ্বারা শাসিত হয়। হিন্দু মহাকাব্য অনুসারে, এটি সেই রাজ্য যা সুগ্রীব তার পরামর্শদাতা হনুমানের সহায়তায় শাসন করতেন।  ত্রেতা যুগে, সমগ্র অঞ্চলটি ঘন দণ্ডকারণ্য এর মধ্যে ছিল যেটি সত্য যুগে ইক্ষ্বাকুর পুত্র এবং বৈবস্বত মনুর বংশধর রাজা দন্ড দ্বারা প্রতিষ্ঠিত হয়েছিল, যা বিন্ধ্য পর্বতমালা থেকে দক্ষিণ ভারতীয় উপদ্বীপ পর্যন্ত বিস্তৃত। এইভাবে, এই রাজ্যটিকে বানরদের রাজ্য হিসাবে বিবেচনা করা হত। মহাকাব্য মহাভারত অনুসারে, দ্বাপর যুগে, পাণ্ডব সহদেব যুধিষ্ঠিরের রাজসূয় যজ্ঞ এর জন্য তার দক্ষিণ সামরিক অভিযানের সময় এই রাজ্যে গিয়েছিলেন।  তথ্যসূত্র  উৎস  Complete Ramacharitamanas text   বিষয়শ্রেণী:মহাভারতের রাজ্য বিষয়শ্রেণী:রামায়ণে রাজ্য
এম আনোয়ারুল আজিম (১৯৪৭—৩১ মে ২০২৫) ছিলেন বাংলাদেশ সেনাবাহিনীর (অবঃ) কর্নেল ও রাজনীতিবিদ। তিনি তৎকালীন কুমিল্লা-৯ আসনে সংসদ সদস্য ছিলেন।   কর্মজীবন  আনওয়ারুল বাংলাদেশ সেনাবাহিনীর কর্মকর্তা ছিলেন। কর্নেল পদ থেকে তিনি অবসর গ্রহণ করেন।   ২০০১ সালে তৎকালীন কুমিল্লা-১০ আসন থেকে বাংলাদেশ জাতীয়তাবাদী দলের প্রার্থী হিসেবে জাতীয় সংসদ সদস্য নির্বাচিত হন।   ২৪ ডিসেম্বর ২০১৫ সালে বাংলাদেশ ছাত্রলীগ ও সেচ্ছাসেবক লীগের কর্মীরা তার গাড়িতে হামলা চালায়।   ২০১৬ সালে তিনি বাংলাদেশ জাতীয়তাবাদী দলের (বিএনপি) কুমিল্লা বিভাগের সাংগঠনিক সম্পাদক নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অষ্টম জাতীয় সংসদ সদস্য বিষয়শ্রেণী:২০২৫-এ মৃত্যু বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী সেনা কর্মকর্তা বিষয়শ্রেণী:কুমিল্লা জেলার রাজনীতিবিদ বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশ সেনাবাহিনীর অফিসার
কেরি ক্যাথলিন কাসিক (, জন্ম: ১৯৭৫) হলেন একজন প্রাক্তন আমেরিকান মহিলা পেশাদার মিশ্র মার্শাল লড়াকু। তিনি দুটি পেশাদার লড়াইয়ে অংশ নিয়েছিলেন, একবার স্ট্রাইকফোর্সের হয়ে এবং আরেকবার বেলাতোর ফাইটিং চ্যাম্পিয়নশিপের হয়ে।  ২০০৭ সালে অক্সিজেন টেলিভিশন নেটওয়ার্কে মুয় থাই-থিমযুক্ত ফাইট গার্লস রিয়েলিটি শোয়ের বিজয়ী হয়ে কাসিক খ্যাতি অর্জন করেছিলেন। ২০০৯ সালে আলটিমেট উইমেন চ্যালেঞ্জ রিয়েলিটি শোতে তিনি অনেক মহিলা মিশ্র মার্শাল আর্টিস্টের সাথে উপস্থিত হয়েছিলেন।  প্রাথমিক জীবন কেরি রিয়েল এস্টেট এজেন্ট দম্পতির কোলে জন্মগ্রহণকারী দ্বিতীয় কন্যা। তিনি অল্প বয়সেই নাচে ভর্তি হয়েছিলেন তবে ব্রুস লি'র প্রেমের মধ্য দিয়ে তিনি তায়ে কোওন ডো সম্পর্কে জানতে পারেন এবং ছয় বছর বয়সে তায়ে কোওন ডো শিখন ক্লাসে ভর্তি হন। তার বড় বোন কেলি কাসিক একজন পেশাদার বলরুম নর্তকী। কেরি আঠারো বছর বয়সে শৌখিন বক্সিং প্রতিযোগিতায় সম্পৃক্ত হতে শুরু করেছিলেন।  মিশ্র মার্শাল আর্টস কর্মজীবন কাসিক মিশ্র মার্শাল আর্টে আত্মপ্রকাশ করে ১৫ মে, ২০০৯ সালে বেলাতোর ফাইটিং চ্যাম্পিয়নশিপে এবং সর্বসম্মতিক্রমে সিদ্ধান্তে তিনি লেসেলি স্মিথকে ঐ ম্যাচে পরাজিত করেছিলেন।  পরে তিনি স্ট্রাইকফোর্সের সাথে চুক্তি স্বাক্ষর করেন এবং স্ট্রাইকফোর্স চ্যালেঞ্জারস: উডলি বনাম বিয়ার্সে ২০ নভেম্বর, ২০০৯ তারিখে কিম কাউচারের মুখোমুখি হন। প্রথম দফায় টিকেও-র  মাধ্যমে ভেরা লড়াইটি জিতেছিলেন।  স্ট্রাইকফোর্স চ্যালেঞ্জার্স: লিনল্যান্ড বনাম ক্যাসি-তে ২১শে মে, ২০১০ সালে জুলিয়ানা পেনার মুখোমুখি হওয়ার কথা ছিল ভেরার তবে ইনজুরির কারণে তিনি লড়াই থেকে সরে এসেছিলেন। এরপর থেকে তিনি আর কোনো লড়াই করেননি।  ব্যক্তিগত জীবন কেরি এমএমএ (মিশ্র মার্শাল আর্ট) লড়াকু ব্র্যান্ডন ভেরাকে ৫ ফেব্রুয়ারি, ২০০৫ সালে বিয়ে করেন। ২০১৪ সালের সেপ্টেম্বরে কেরি ব্র্যান্ডনের সাথে বিবাহ বিচ্ছেদ করতে চেয়েছিলেন।  মিশ্র মার্শাল আর্টস রেকর্ড  |- | জয় | align=center| ২-০ | কিম কাউচার | টিকেও (ঘুসি) | স্ট্রাইকফোর্স চ্যালেঞ্জার্স: উডলি বনাম বিয়ার্স  |  | align=center| ১ | align=center| ৩:৩৫ |  ক্যানসাস শহর, ক্যানসাস |  |- | জয় | align=center| ১-০ | লেসলি স্মিথ | সিদ্ধান্ত (সর্বসম্মত) | বেলাতোর ৭ |  | align=center| ৩ | align=center| ৫:০০ | শিকাগো, ইলিনয় |   তথ্যসূত্র  বিষয়শ্রেণী:মার্কিন নারী মিশ্র মার্শাল শিল্পী বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী তায়কোয়ান্দো চর্চাকারী বিষয়শ্রেণী:২১শ শতাব্দীর মার্কিন নারী
সালমা সুলতানা একজন কৃষিবীদ। তিনি কৃষিক্ষেত্রে মাঠ পর্যায়ে অবদান রাখার জন্য ২০২০ সালে নরম্যান ই বোরলগ পুরস্কার লাভ করেন। যা ওয়ার্ল্ড ফুড প্রাইজের পক্ষ থেকে দেয়া হয়। তিনি ড. মোহাম্মদ ইউনুস ও ফজলে হাসান আবেদের পর তৃতীয় বাংলাদেশী হিসেবে এই পুরস্কার লাভ করেন। এছাড়া ২০২১ সালে, সিঙ্গাপুর ভিত্তিক বিজ্ঞান সাময়ীকিতে এশিয়ার শ্রেষ্ঠ ১০০ বিজ্ঞানীর তালিকায় তিনি অন্তর্ভুক্ত হন।   প্রাথমিক জীবন ও শিক্ষা  ২০১০ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় থেকে তিনি ডক্টর অব ভেটেরিনারি মেডিসিন অনুষদের ওপর স্নাতক ডিগ্রি অর্জন করেন। এরপর তিনি তামিল নাডু ভেটেরিনারি ও এনিম্যাল সাইন্সেস বিশ্ববিদ্যালয়ে পড়াশুনা করতে যান। সেখান থেকে ফিরে এসে সিভাসু থেকে ২০১৪ সালে ফার্মাকোলজির ওপর স্নাকতোত্তর ডিগ্রি অর্জন করেন।   কর্মজীবন  তার কর্মজীবন শুরু হয় পটিয়ায় ডেইরি ভেটেরিনারি ফাউন্ডেশনে একজন ভেটেরিনারি অফিসার হিসেবে। সেখানে তিনি পাঁচ বছর কাজ করেন। পরে ঢাকায় গিয়ে প্রতিষ্ঠা করলেন বাংলাদেশের প্রথম বেসরকারি প্রাণিচিকিৎসা প্রশিক্ষণ কেন্দ্র ‘মডেল লাইভস্টক ইনস্টিটিউট’। এটি দেশের প্রথম বেসরকারী প্রাণী চিকিৎসা কেন্দ্র। এখান থেকে খামারীরা এবং কৃষকরা প্রশিক্ষণ নিয়ে সহজেই স্বাবলম্বী হতে পারবে। বাবার জমানো টাকা দিয়েই তিনি তার এই প্রতিষ্ঠানের কার্যক্রম শুরু করেছিলেন। এই ধরনের প্রতিষ্ঠান গড়ে তোলার পেছনে কারণ হিসেবে তিনি বলেছেন, তিনি যখন পটিয়ায় কাজ করছিলেন তখন কৃষকদের দুরবস্থা নিজ চোখে দেখতে পেয়েছিলেন। সেখানে দেখেছিলেন কেউই তেমন প্রশিক্ষিত না। ফলে খামারীরা লাভবান হতে পারছিলেন না। এই কারণেই তিনি এই ধরনের প্রতিষ্ঠান গড়ে তুলতে চেয়েছিলেন। ঢাকার ডেমরায় জমি ইজারা নিয়ে ২৭ বছর বয়সে বাংলাদেশের ইতিহাসে প্রথম বেসরকারী একটি প্রাণীচিকিৎসার একটি প্রতিষ্ঠান গড়ে তোলেন। এই প্রতিষ্ঠান থেকে উল্লেখযোগ্য সাড়া পাওয়ার পর তিনি গড়ে তোলেন মডেল লাইভস্টোক এডভান্সড ফাউন্ডেশন। এই প্রতিষ্ঠানের কর্মীরা খামার পরিদর্শন করেন এবং খামারীদের প্রয়োজনীয় পরামর্শ প্রদান করেন।   পুরস্কার   নরম্যান ই বোরলগ  জয় বাংলা ইয়ুথ এওয়ার্ড  মাদার তেরেসা অ্যাওয়ার্ড ২০১৭  ইন্টারন্যাশনাল আর্চ অব ইউরোপ ফর কোয়ালিটি অ্যান্ড টেকনোলজি অ্যাওয়ার্ড ২০১৮   উৎস   বিষয়শ্রেণী:বাংলাদেশী কৃষিবিদ বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী বিজ্ঞানী
ভোটার তালিকা আইন, ২০০৯ বাংলাদেশের ভোটার তালিকা প্রণয়ন সংক্রান্ত প্রচলিত আইনের সংশোধন ও আধুনিকীকরণকল্পে প্রণীত একটি আইন। এটি ২০০৯ সালে প্রণয়ন করা হয়।http://bdlaws.minlaw.gov.bd/act-1005.html?lang=bn   ইতিহাস  ভোটার তালিকা আইনটি প্রণয়নের পূর্বে ভোটার তালিকা অধ্যাদেশ ১৯৮২ (১৯৮২ সালের ৬১ নং অধ্যাদেশ) অনুযায়ী ভোটার তালিকা প্রস্তুত করা হতো। এই অধ্যাদেশের ভিত্তিতে ২০০৬ সালে অনুষ্ঠিত জাতীয় সংসদ নির্বাচনের জন্য ভোটার তালিকা প্রস্তুত করা হয়। এভাবে তৈরিকৃত ভোটার তালিকায় মোট ভোটার সংখ্যা ছিল ৯,০১,৩০,০০০ জন। একইভাবে তৈরি ২০০১ সালের ভোটার তালিকায় মোট ভোটার সংখ্যা ছিল ৭,০৪,৬০,০০০ জন। ভোটার সংখ্যার এই পার্থক্য তৎকালীন জনসংখ্যার সাথে সংগতিপূর্ণ ছিল না। এর ফলে আধুনিক তথ্য প্রযুক্তি ব্যবহার করে ভোটার তালিকা প্রণয়ন ও প্রতিবছর এই তালিকা হালনাগাদ করার প্রয়োজনীয়তা সৃষ্টি হয়। একইসময়ে তালিকায় অন্তর্ভুক্ত ভোটারদের ছবি সংরক্ষণ করার প্রস্তাবও আসে। এই লক্ষ্যে ছবিসহ ভোটার শনাক্তকরণ কার্ড তথা জাতীয় পরিচয়পত্র প্রথা চালু করার প্রয়োজন দেখা দেয়। পরবর্তীতে সরকার এই সম্পর্কিত একটি অধ্যাদেশ (অধ্যাদেশ নং ১৮, ২০০৭) জারী করে। পুনর্গঠিত নির্বাচন কমিশন তথ্য প্রযুক্তি ব্যবহারের মাধ্যমে কম্পিউটারে ধারণকৃত ছবিসহ তথ্যভিত্তিক ভোটার তালিকা প্রণয়নের কাজ শুরু করে। ২০০৮ সালে বাংলাদেশ আওয়ামী লীগের নেতৃত্বাধীন সরকার ক্ষমতা গ্রহণের পর এ অধ্যাদেশটি বাতিল করে জাতীয় সংসদ কর্তৃক অনুমোদিত এ সংক্রান্ত আইন প্রণয়ন করে। পরবর্তীতে বিদ্যমান ভোটার তালিকা আইন সংশোধন ও আধুনিকীকরণের আইন হিসেবে এটিকে আখ্যায়িত করা হয় এবং সর্বসাধারণের অবগতির জন্য ২০০৯ সালের ২৪ জানুয়ারি আইনটি গেজেট আকারে প্রকাশিত হয়।  গেজেট প্রকাশের মাধ্যমে, ২০০৭ সালের ভোটার তালিকা আইন বাতিল করা ছাড়াও ১৯৮২ সালে প্রকাশিত একইরকম একটি অধ্যাদেশ বাতিল করা হয়। তবে উক্ত আইন দুটির মাধ্যমে করা কার্যক্রমগুলোকে অবৈধ ঘোষণা করা হয়নি।   ধারা  আইনের ২৩টি ধারা রয়েছে:http://www.ecs.gov.bd/page/voter-list-law  সংক্ষিপ্ত শিরোনাম ও প্রবর্তন  আইনের প্রাধান্য  সংজ্ঞা  কমিশনকে সহায়তা প্রদান  ভোটার তালিকা প্রণয়ন  রেজিষ্ট্রেশন অফিসার, ইত্যাদি নিয়োগ  ভোটার তালিকা প্রণয়ন ও প্রকাশ  অধিবাসী অর্থ  তালিকাভুক্তির উপর বাধা নিষেধ  ভোটার তালিকা সংশোধন  ভোটার তালিকা হালনাগাদকরণ  বিভিন্ন সংস্থা কর্তৃক সংগৃহীত তথ্য ব্যবহারের সুযোগ  ভোটার তালিকা হইতে নাম কর্তন  ভোটার তালিকার বৈধতা, ইত্যাদি  কমিশনের ভোটার তালিকায় কোন নাম অন্তর্ভুক্তকরণ বা উহা বিলোপন, ইত্যাদি ক্ষমতা  বিধি প্রণয়নের ক্ষমতা  আদালতের এখতিয়ার  মিথ্যা ঘোষণা দেওয়া  প্রতিবন্ধকতা সৃষ্টির অপরাধ  ভোটার তালিকা প্রণয়ন, ইত্যাদি সম্পর্কে দায়িত্বে অবহেলা  কমিশনের বিশেষ ক্ষমতা  Ordinance No. LXI of 1982, এর রহিতকরণ ও হেফাজত  রহিতকরণ ও হেফাজত   আরও দেখুন   নির্বাচন কমিশন সচিবালয় আইন, ২০০৯   তথ্যসূত্র   বিষয়শ্রেণী:২০০৯-এ বাংলাদেশ বিষয়শ্রেণী:বাংলাদেশের আইন
কুর্দি ভাষা (কুর্দি ভাষায়: کوردی) পরিভাষাটি কুর্দি জাতির লোকদের মধ্যে প্রচলিত একটি ইরানীয় ভাষার বিভিন্ন উপভাষাকে বোঝাতে ব্যবহার করা হয়। ভাষাটি মূলত ইরান, ইরাক, সিরিয়া ও তুরস্কে প্রচলিত।     কুর্দি ভাষা ইরানীয় ভাষাসমূহের পশ্চিম উপদলের অন্তর্গত। ইরানীয় ভাষাগুলি ইন্দো-ইউরোপীয় ভাষা পরিবারের ইন্দো-ইরানীয় ভাষাসমূহের অন্তর্গত উপশাখা। কুর্দি ভাষার সবচেয়ে ঘনিষ্ঠ আত্মীয় ভাষাগুলি হল বেলুচি ভাষা, গিলাকি ভাষা এবং তালিশ ভাষা। এই তিনটি ভাষাই উত্তর-পশ্চিম ইরানীয় ভাষা। দক্ষিণ-পশ্চিম ইরানীয় ভাষা ফার্সি ভাষার সাথেও কুর্দি ভাষার সাথে দূরবর্তী সম্পর্ক আছে।  কুর্দি জাতির লোকেরা নিজেদের সব ভাষাকে একত্রে কুর্দি ভাষা নামে ডাকে না। তারা বিভিন্ন কুর্দি উপভাষার নামেই নিজেদের ভাষাগুলিকে ডাকে। তবে জাতিগত সত্তা প্রকাশার্থে কুর্দি পরিভাষাটি ব্যবহার করে।  মিররানীর ভাষ্য পীরশহর ও বিজর ভাষায় বলা হয়।   তথ্যসূত্র   বিষয়শ্রেণী:আর্মেনিয়ার ভাষা বিষয়শ্রেণী:আজারবাইজানের ভাষা বিষয়শ্রেণী:তুরস্কের ভাষা বিষয়শ্রেণী:ইরানের ভাষা বিষয়শ্রেণী:সিরিয়ার ভাষা বিষয়শ্রেণী:ইরানীয় ভাষাসমূহ
থাম্ব|250px|ডান|23px ওমানের জাতীয় পতাকা, অনুপাত: 1:2থাম্ব|250px|ডান|মাস্কাতের সুলতানাতের পতাকা  ওমানের জাতীয় পতাকা তিনটি অনুভুমিক অংশ, এবং একটি উলম্ব অংশ নিয়ে গঠিত। বামদিকের উলম্ব লাল অংশটির উপরের কোনায় রয়েছে ওমানের জাতীয় প্রতীক । সাদা অংশটি শান্তি ও সমৃদ্ধির প্রতীক, সবুজ অংশটি উর্বরতা ও সবুজ পর্বতমালা, এবং লাল অংশটি বিদেশি হানাদারদের বিরুদ্ধে জয়লাভের প্রতীক।  পতাকার লাল বর্ণটি দেশের পূর্বের পতাকায় ব্যবহার করা হয়েছিল, যখন দেশটির নাম ছিল মাস্কাতের সুলতানাত।  বিষয়শ্রেণী:ওমান বিষয়শ্রেণী:দেশ অনুযায়ী পতাকা বিষয়শ্রেণী:এশিয়ার পতাকা বিষয়শ্রেণী:জাতীয় পতাকা
এনজিসি ২৫৩৭, যা Bear Paw Galaxy (ভল্লুকের থাবার গ্যালাক্সি), Bear Claw Galaxy, Arp 6 বা Mrk 86 নামেও পরিচিত, এটি একটি নীল কমপ্যাক্ট বামন গ্যালাক্সি যা Lynx নক্ষত্রপুঞ্জে অবস্থিত। এটি 31 Lyncis-এর প্রায় ৩ ডিগ্রি উত্তর-উত্তর-পশ্চিমে দেখা যায়।  এই গ্যালাক্সিটি আবিষ্কার করেন জার্মান-ব্রিটিশ জ্যোতির্বিদ William Herschel ১৭৮৮ সালের ৬ ফেব্রুয়ারি।  এনজিসি ২৫৩৭, নীল কমপ্যাক্ট বামন গ্যালাক্সি (BCD) শ্রেণির iE উপশ্রেণির অন্তর্ভুক্ত। এই শ্রেণিভুক্ত গ্যালাক্সিগুলির বৈশিষ্ট্য হলো—একটি মসৃণ, উপবৃত্তাকার ও নিম্ন উজ্জ্বলতার ব্যাকগ্রাউন্ড কাঠামোর ওপর "গাঁটযুক্ত" নক্ষত্র গঠনের অঞ্চল বিদ্যমান থাকে (Gil de Paz et al., 2000, Astron. Astrophys. Suppl. Ser. 145, পৃষ্ঠা ৩৭৮)।  এনজিসি ২৫৩৭-কে একসময় ধারণা করা হত যে এটি IC 2233-এর সঙ্গে পারস্পরিক প্রভাবের মধ্যে রয়েছে। যদিও এই দুটি গ্যালাক্সি সমান দূরত্বে থাকতে পারে, তথাপি তারা একে অপরের সঙ্গে সংযুক্ত থাকার কোনো লক্ষণ প্রকাশ করে না।  এনজিসি ২৫৩৭-এ এখনো পর্যন্ত কোনো সুপারনোভা দেখা যায়নি। তবে ২০১৭ সালের ৬ জানুয়ারি সেখানে একটি উজ্জ্বল নীল পরিবর্তনশীল তারা (luminous blue variable), যার নাম ছিল AT2017be (ধরন: LBV, দীপ্তিমাত্রা: ১৮.৫), আবিষ্কৃত হয়।   গ্যালারি    আরও দেখুন   List of NGC objects (2001–3000)  তথ্যসূত্র  বহিঃসংযোগ   wikisky.org seds.org  বিষয়শ্রেণী:পিজিসি বস্তু বিষয়শ্রেণী:ইউজিসি বস্তু বিষয়শ্রেণী:এনজিসি বস্তু
ফাজিলপুর রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফেনী সদর উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ফাজিলপুর রেলওয়ে স্টেশন তৈরি করা হয়। পরিষেবা ফাজিলপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:ফেনী জেলার রেলওয়ে স্টেশন
১০নং  বঙ্গসোনাহাট ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।  নামকরণ ইউনিয়ন এর নাম করন এর সঠিক ইতিহাস জানা নেই, তবে  ভারত রাজ্যের সোনাহাট থেকে এই এলাকার নাম করা হয় বাংলা সোনাহাট অথবা বঙ্গ সোনাহাট    অবস্থান সোনাহাট ইউনিয়নের উত্তর পার্শ্বে চর-ভূরুঙ্গামারী ইউনিয়ন, পশ্চিম পার্শ্বে পাইকের ছড়া ইউনিয়ন, পূব পার্শ্বে ভারতের আসাম রাজ্য, পূর্ব দক্ষিনে বলদিয়া ইউনিয়ন ও  দক্ষিণ পার্শ্বে আন্ধারীঝাড় ইউনিয়ন অবস্থিত।   গ্রাম ও মৌজা  মৌজার সংখ্যা: ০৫ টি, ১) ভরতেরছড়া, ২) বানুর কুটি, ৩) চর বলদিয়া, ৪) চর বলদিয়া, ৫) মাহিগঞ্জ।  গ্রামের সংখ্যা: ৯টি- ১) বানুর কুটি, ২) ঢাকাইয়া পাড়া, ৩) চরৃয়া, ৪) গয়াবাড়ী, ৫) ভরতের ছড়া, ৬) উত্তর ভরতের ছড়া  ৭) কামারটারী, ৮) চকানিপাড়া গনাইর কুটি, ৯) মাহিগঞ্জ চান্দুনিয়া।   অন্যান্য তথ্য  ঈদগাহ-১২টি  ক্রীড়া সংগঠন-২৯টি   পেশাজীবি সংগঠন-৩০টি  হাট বাজার সংখ্যা : ০৪ টি।  ব্যাংক-১টি-এশিয়া ব্যাংক।    শিক্ষা   সরকারী প্রাথমিক বিদ্যালয় : ৭টি  রেজি: প্রাথমিক বিদ্যালয় : ১টি  উচ্চ বিদ্যালয় : ৪টি  ডিগ্রী কলেজ-১টি  মাদ্রাসা : ১টি।  যোগাযোগ ব্যবস্থা ভূরুঙ্গামারী বাসষ্ট্যান্ড হতে অটো অথবা রিক্সা যোগে পাকা মেইন রাস্তায় সোনাহাট ইউনিয়নের আসা যায়। যোগাযোগ ব্যবস্থা খুবই সহজ। সোনাহাট ইউনিয়ন পরিষদ হতে সোনাহাট স্থল বন্দর ২.০০ কিলোমিটার। সোজা মেইন রোড সোনাহাট স্থল বন্দরের দিকে চলে গিয়েছে।  সোনাহাট স্থল বন্দর যাওয়ার সময় সোনাহাট ক্যাম্প পাওয়ায় যায়। খুবই সুন্দর মনোরম পরিবেশে সোনাহাট  স্থল বন্দর অবস্থিত।  প্রখ্যাত ব্যক্তি  দর্শনীয়  সোনাহাট স্থলবন্দর   আরও দেখুন   কুড়িগ্রাম জেলা  ভূরুঙ্গামারী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:ভূরুঙ্গামারী উপজেলার ইউনিয়ন
এভরির বড় মসজিদ () ফ্রান্সের এসোন অঞ্চলের এভরি-কুরকুরোন শহরে অবস্থিত একটি বিশালাকার মসজিদ। এর সঙ্গে একটি সাংস্কৃতিক কেন্দ্রও যুক্ত রয়েছে।   ইতিহাস  ১৯৮০-এর দশকের গোড়ার দিকে মসজিদ নির্মাণের জন্য তহবিল সংগ্রহের উদ্যোগ নেওয়া হয়। প্রাথমিকভাবে স্থানীয় সহায়তা সীমিত হওয়ায় অতিরিক্ত অর্থের জন্য পারস্য উপসাগর অঞ্চলের দাতাদের সহযোগিতা চাওয়া হয়। সৌদি শেখ আকরাম আজা এই প্রকল্পের অর্থায়নে মুখ্য ভূমিকা রাখেন।  ১৯৮৪ সালে ভিত্তিপ্রস্তর স্থাপন করা হয় এবং ১৯৮৫ সালে নির্মাণকাজ শুরু হয়। অভ্যন্তরীণ সাজসজ্জার ব্যয় বহন করে হাসান II ফাউন্ডেশন। মসজিদটি ১৯৯৫ সালে উদ্বোধন করা হয়, একই বছরে এভরি ক্যাথেড্রাল-এরও উদ্বোধন হয়।  স্থপতি অঁরি বোদো মসজিদটির নকশা করেন। তিনি আলজেরিয়া ও তিউনিসিয়াতে একাধিক স্থাপনা নির্মাণে যুক্ত ছিলেন।   আরও দেখুন    ফ্রান্সে ইসলাম   তথ্যসূত্র    বহিঃসংযোগ       বিষয়শ্রেণী:ফ্রান্সের মসজিদ বিষয়শ্রেণী:এভরি, এসোন-এর স্থাপনা বিষয়শ্রেণী:১৯৯৫ সালে সম্পন্ন মসজিদ বিষয়শ্রেণী:ফ্রান্সে ইসলাম বিষয়শ্রেণী:১৯৯৫-এ সম্পন্ন মসজিদ
কোডি বেকার (, ; জন্ম: ৭ জানুয়ারি ২০০৪) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্সের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন কোডি বেকার ২০০৪ সালের ৭ই জানুয়ারি তারিখে মার্কিন যুক্তরাষ্ট্রের ওয়াশিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:পুরুষ ফুটবল রক্ষণভাগের খেলোয়াড়